
ANUNȚ CONCURS 

Muzeul Naţional de Istorie al Transilvaniei,  cu sediul în localitatea Cluj-Napoca, str. C-tin Daicoviciu, nr.2, judetul Cluj, în baza H.G. nr. 1336/2022, organizează concurs pentru ocuparea unui post contractual vacant, pe perioadă nedeterminată.

[bookmark: _Hlk214049805]Pentru înscrierea la concursul organizat în data de 09.11.2026, pentru ocuparea postului vacant de MUNCITOR CALIFICAT  I din cadrul Serviciului Tehnic si Administrativ- nivel studii –MEDII, perioadă nedeterminată, candidaţii vor prezenta un dosar de concurs care va conţine următoarele  documente

a)  formularul de înscriere la concurs (se va completa la sediul instituției);
b)  copia actului de identitate sau orice alt document care atestă identitatea, potrivit legii, aflate în termen de valabilitate;
c)  copia certificatului de naștere, a certificatului de căsătorie sau a unui alt document prin care s-a realizat schimbarea de nume, după caz; 
d) copiile documentelor de studii şi ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau intituția publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului (extras Revisal eliberat de angajator sau de Inspectoratul Teritorial de muncă - I.T.M.); 
f) cazierul judiciar sau, după caz, extrasul de pe cazierul judiciar.

Cazierul judiciar sau, după caz, extrasul de pe cazierul judiciar poate fi înlocuit cu o declarație pe proprie răspundere privind antecedentele penale. În acest caz, candidatul declarat admis la selecția dosarelor, are obligația de a completa dosarul de concurs cu originalul documentului, anterior datei de susținere a primei probe de concurs, respectiv proba scrisă. Nerespectarea prevederilor mai sus menționate conduce la respingerea candidatului.

g) adeverinţa medicală în formatul standard stabilit prin ordin al ministrului sănătății care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului.
h) curriculum vitae, model comun european.
Actele vor fi prezentate şi în original în vederea verificării conformităţii copiilor cu acestea și certificării cu mențiunea ”conform cu originalul” de către secretarul comisiei de concurs.

DOSARELE pentru înscrierea la concurs se depun în zilele lucrătoare, în intervalul orar 10.00-14.00, la sediul MNIT din Cluj-Napoca, str. C-tin Daicoviciu, nr.2, judetul Cluj la Compartimentul Resurse Umane, telefon 0752/108729.

În situația în care candidații transmit dosarele de concurs prin Poșta Română, serviciul de curierat rapid, poșta electronică sau platforme informatice/adresa de email (secretariat@mnit.ro), candidații au obligația de a se prezenta la secretarul comisiei de concurs cu documentele în original pentru certificarea acestora, dar nu mai târziu de data organizării probei scrise -09.11.2026 ora 08.30. Transmiterea documentelor prin poșta electronică sau prin platformele informatice ale autorităților sau instituțiilor publice se realizeaza în format pdf cu volum maxim de 1MB, documentele fiind acceptate doar în formă lizibilă. Nerespectarea prevederilor mai sus menționate conduce la respingerea candidatuluI
       
A) CONDIȚII GENERALE 

      Poate ocupa un post vacant persoana care îndeplinește condițiile prevăzute de Legea 53/2003-Codul Muncii, republicată, cu modificările și completările ulterioare, astfel:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European(SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legea 53/2003-Codul Muncii, republicată, cu modificările și completările ulterioare ;
d) are o stare de sănătate corespunzătoare postului pentru care candidează, atestată  pe baza adeverinței medicale eliberate de medicul de familie sau de unitățile sanitare abilitate;
e)  îndeplineşte condiţiile de studii, de vechime în specialitate și după caz, alte condiții specifice cerințelor postului scos la concurs;
      f) nu a fost condamnat definitiv pentru săvârşirea unei infracţiuni contra securității naționale,
      contra autorităţii, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvărșite cu intenție care ar face o persoană canditată la post incompatibilă cu exercitarea funcției contractual pentru care candidează, cu excepția situației în care a intervenit reabilitarea;
      g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei funcții sau exercitării unei profesii;
      h) nu a comis infracțiuni prevăzute la art.1 alin.2 din Legea nr.118/2019 privind Registrul național automatizat cu privire la persoanele care au comis infracțiuni sexual, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prev.la art.35, alin.1  lit.h.

B) CONDIŢII SPECIFICE 


1. Studii de specialitate: studii generale
2. Perfecționări (specializări): nu este cazul
3. Vechime în muncă: minimum 3 ani; vechime în specialitate: minimum 3 ani
4. Deținerea unui certificat de calificare profesională sau a unei diplome într-unul dintre domeniile tehnice: construcţii, electric, mecanic, instalaţii sanitare. 
5. Abilități, calități și aptitudini necesare: 
- abilități de comunicare, capacitate de asumare a responsabilităților, capacitate de lucru independent și în echipă, 
- disponibilitate la program prelungit în anumite condiţii;
- capacitatea de organizare eficientă a timpului și a sarcinilor
- comunicare clară și respectuoasă cu colegii și superiorii;
- responsabilitate și punctualitate;
- corectitudine și integritate profesională
6. Alte cerințe specifice: permis de conducere categoria B

C) Bibliografie şi tematică:

Subiectele pentru  proba scrisă şi  proba practică vor fi stabilite în baza următoarelor:

Tematica:
1. Cunoştiinţe tehnice generale minime;
2. Reglementări generale de sănătate și securitate în muncă;
3. Reglementări privind apărarea împotriva incendiilor;

Bibliografie:

1. Legea 319/2006  a securităţii şi sănătăţii în muncă cu modificările şi completările ulterioare: Capitolul IV – Obligațiile lucrătorilor.  Capitolul III, secțiunea a 7-a – Instruirea lucrătorilor.
2. Hotărârea nr. 1091/2006 privind cerinţele minime de securitate şi sănătate pentru locul de muncă;
3. HG 1146/2006 privind cerinţele minime de securitate şi sănătate pentru utilizarea în munca de către lucrători a echipamentelor de muncă;
4. Legea nr. 307/2006 privind apărarea împotriva incendiilor cu modificările şi completările ulterioare: Sectiunea a -6-a:Obligatiile principale ale salariatului la locul de muncă;



D) Atribuţiile principale prevăzute în fişa de post sunt următoarele:

· Execută lucrări minore de reparații în domeniul construcțiilor, constând în remedierea sau repararea, după caz, a elementelor și suprafețelor vizibile care prezintă urme de degradare;
· Participă la activitățile de întreținere a clădirilor instituției, situate în Cluj-Napoca, str. C. Daicoviciu nr. 2, str. Regele Ferdinand nr. 1 și Calea Turzii nr. 111, precum și în Florești, bd. Cetatea Fetei, f.n.;
· Efectuează, atunci când este necesar, lucrări de înlocuire și reparații ale închizătorilor pentru vitrine și uși, precum și lucrări de remediere a defecțiunilor mobilierului, meselor, scaunelor, vitrinelor și suporturilor expoziționale;
· Identifică și remediază defecțiunile electrice simple, în limitele calificării și competențelor deținute;
· Participă la lucrările de montare și demontare a prizelor, întrerupătoarelor și corpurilor de iluminat, cu respectarea cerințelor legale aplicabile și a normelor de securitate și sănătate în muncă;
· Participă la lucrările de întreținere și reparare a instalațiilor sanitare, inclusiv la înlocuirea robineților, garniturilor, sifoanelor și a altor elemente uzuale;
· Contribuie la remedierea scurgerilor de apă prin înlocuirea elementelor defecte ale instalației, în limitele calificării și competențelor deținute;
· Întreține spațiile verzi ale instituției, inclusiv curtea interioară a MNIT;
· Verifică periodic starea aparentă a instalațiilor sanitare, termice și electrice și informează conducătorul ierarhic cu privire la defecțiunile constatate;
· Sprijină, la solicitarea personalului MNIT, manipularea obiectelor și materialelor din depozite și spațiile expoziționale și colaborează cu personalul instituției pentru soluționarea problemelor curente;
· Participă la operațiunile de montare și demontare a expozițiilor și contribuie la soluționarea problemelor de natură tehnică apărute în desfășurarea acestora;
· Transportă manual sau cu ajutorul mijloacelor mecanice adecvate obiecte și materiale necesare organizării expozițiilor, participă la încărcarea și descărcarea materialelor destinate aprovizionării sau amenajării spațiilor expoziționale și contribuie la buna desfășurare a activităților instituției, cu respectarea instrucțiunilor de securitate și sănătate în muncă și de prevenire și stingere a incendiilor.
· Verifică periodic starea instalațiilor tehnico-sanitare și identifică eventualele scurgeri, înfundări sau alte defecțiuni;
·  Înlocuiește robineți, baterii sanitare, sifoane, mecanisme de rezervor WC, garnituri și alte componente uzuale ale instalațiilor sanitare;
·   Execută lucrări de etanșare a îmbinărilor și verifică funcționarea instalațiilor după efectuarea reparațiilor;
·   Identifică necesarul de materiale și piese pentru lucrările de întreținere și îl comunică superiorului ierarhic;
·  Informează conducătorul ierarhic despre defecțiunile care nu pot fi remediate în limitele competențelor sale.



Probele de concurs se vor desfăşura la sediul instituţiei – Cluj-Napoca, str. C-tin Daicoviciu nr.2, conform calendarului de desfăşurare a concursului, astfel:

CALENDAR DE DESFĂŞURARE A CONCURSULUI 

În  vederea organizării concursului pentru ocuparea postului, pe perioadă nedeterminată de MUNCITOR CALIFICAT  I din cadrul Serviciului Tehnic si Administrativ, a fost stabilit calendarul de desfăşurare al concursului, astfel  :















	Etapele concursului
	Dată şi oră de desfăşurare

	Afişarea anunţului concursului

	15.10.2026, ora 14.00

	Depunerea dosarelor

	16.10.2026- 29.10.2026, ora 14.00

	1. Selecţia dosarelor participanţilor la concurs

	30.10.2026-02.11.2026

	Afişare rezultat selecţie dosare, cu  menţiunea “admis”sau “respins”                                                                                
	03.11.2026, ora 14.00

	Depunere contestaţii - selecţie dosare

	04.11.2026, până la ora 14:00

	Afişare rezultat contestaţii Selecţie dosare                                                      
	05.11.2026, ora 14:00

	2. Susţinerea probei scrise (eliminatorie)

	09.11.2026, orele 12:00–14:00

	Afişarea rezultatelor pentru proba scrisă

	10.11.2026, ora 14:00

	Depunere contestaţii – proba scrisă

	11.11.2026, până la ora 14:00

	Afişare rezultate contestaţii - proba scrisă   
                                                  
	12.11.2026, ora 14:00

	3. Susţinerea probei practice

	16.11.2026, ora 10:00

	Afişarea rezultatelor probei practice


	17.11.2026, ora 14:00

	Depunere contestaţii – proba practica


	18.11.2026, până la ora 14:00

	Afișarea rezultatelor contestațiilor – proba practică
	19.11.2026, ora 14:00

	4. Susținerea interviului
	20.11.2026, ora 10:00

	Afișarea rezultatelor interviului
	23.11.2026, ora 14:00

	Depunerea contestațiilor – interviu
	24.11.2026, până la ora 14:00

	Afișarea rezultatelor contestațiilor – interviu
	25.11.2026, ora 14:00

	Afişarea rezultatelor finale ale concursului    
                                          
	26.11.2026, ora 14:00





Manager,
Dr. Marcu Felix-Florin

